**изх. № 04-56/15.11.2024 г.**

**ОБЯВЛЕНИЕ**

***на основание чл. 26, ал****.* ***3 от ЗНА****,* ***във връзка с чл. 77 от АПК***

На заинтересованите лица се предоставя **14-дневен срок,** считано от **15.11.2024 г.** да направят своите предложения и становища по настоящия проект на Наредба за изменение и допълнение на Наредба № 5 за определяне размера на местните данъци, приета с Решение № 41 от Протокол № 6/19.02.2008 г. на ОбС Ябланица.

Срокът за предложения и становища е 14-дневен „в условията на изключителни случаи”(съгласно чл. 26, ал. 4, изреч. второ от ЗНА). Касае се за необходимост от спешни нормативни промени в началото на 2025 г.

Предложения могат да бъдат депозирани в писмен вид в деловодството на Общинска администрация на адрес: гр. Ябланица, пл. „Възраждане” № 3 или на следния електронен адрес: [kmet@yablanitsa.bg](mailto:kmet@yablanitsa.bg)

**инж. НАЙДЕН НАЙДЕНОВ /п/**

*Кмет на община Ябланица*

**ПРОЕКТ**

**на**

**Наредба за изменение и допълнение на Наредба № 5 за определяне размера на местните данъци, в сила от 01.01.2025 г.**

**§ 1.** чл. 15 се изменя, както следва:

Чл. 15. Размерът на данъка върху недвижимите имоти се определя в размер на **3**,50 на хиляда върху данъчната оценка на недвижимия имот.

**§2.** чл. 41, ал. 1 се променя в частта по т. 1, както следва:

**Чл. 41.** (1) За леки и товарни автомобили с технически допустима максимална маса не повече от 3,5 т годишният данък се състои от два компонента - имуществен и екологичен.

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила.

Размерът на данъка за 1 kW в зависимост от мощността на двигателя се определя, както следва:

|  |  |
| --- | --- |
|  | **Размер на данъка за**  **Община Ябланица** |
| до 55 kW включително | 0,50 лв. за 1 kW |
| над 55 kW до 74 kW включително | 0,65 лв. за 1 kW |
| над 74 kW до 110 kW включително | 1,27 лв. за 1 kW |
| над 110 kW до 150 kW включително | 1,41 лв. за 1 kW |
| над 150 kW до 245 kW включително | 1,76 лв. за 1 kW |
| над 245 kW | 2,31 лв. за 1 kW |

**§3.** чл. 41, от ал. 2 до ал. 13 се изменя, както следва:

(2) Данъкът за ремаркета на леки и товарни автомобили с технически допустима максимална маса не повече от 3.5 тона е в следните размери:

1. товарно ремарке - **7,70** лв.

2. къмпинг ремарке **-14,30** лв.

(3) Данъкът за мотопеди е в размер **14,30** лв., а за мотоциклети, както следва:

1. до 125 куб. см включително - **17,60** лв.

2. над 125 до 250 куб. см включително - **36,30** лв.

3. над 250 до 350 куб. см включително - **47,30** лв.

4. над 350 до 490 куб. см включително - **71,50** лв.

5. над 490 до 750 куб. см включително - **107,80** лв.

6. над 750 куб. см - **143,00** лв.

(4) Данъкът за триколесно превозно средство, на база общото тегло е както следва:

1. до 400 кг включително - **5,50** лв.

2. над 400 кг - **8,80** лв.

(5) Данъкът за автобуси се определя в зависимост от броя на местата за сядане:

1. до 22 места, вкл. мястото на водача - **71,50** лв.

2. над 22 места, вкл. мястото на водача - **143,00** лв.

(6) Данъкът за товарен автомобил с технически допустима максимална маса над 3,5 т, но не повече от 12 т, в размер на **14,30 лв**. за всеки започнати 750 кг. товароносимост.

(7) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

|  |  |  |  |  |
| --- | --- | --- | --- | --- |
| **Брой оси на седловия**  **влекач/влекача за ремарке** | **Допустима максимална маса на състава от превозни средства, посочена в**  **свидетелството за**  **регистрация на влекача (в тона):** | | **Данък (в лева)** | |
| **равна или**  **повече от** | **по-малка от** | **задвижваща ос/оси с**  **пневматично или с**  **окачване, прието за**  **еквивалентно на**  **пневматичното** | **други системи за**  **окачване на**  **задвижващата**  **ос/оси** |
| А) с две оси | - | 18 | **11,00** | **37,40** |
|  | 18 | 20 | **37,40** | **85,80** |

|  |  |  |  |  |
| --- | --- | --- | --- | --- |
|  | 20 | 22 | **85,80** | **195,80** |
|  | 22 | 25 | **253,00** | **454,30** |
|  | 25 | 26 | **454,30** | **797,50** |
|  | 26 | 28 | **454,30** | **797,50** |
|  | 28 | 29 | **440,00** | **530,20** |
|  | 29 | 31 | **530,20** | **870,10** |
|  | 31 | 33 | **828,30** | **1149,50** |
|  | 33 | 38 | **1149,50** | **1746,80** |
|  | 38 | - | **1273,80** | **1731,40** |
| Б) с три и повече оси | 36 | 38 | **809,60** | **1123,10** |
|  | 38 | 40 | **1123,10** | **1553,20** |
|  | 40 | - | **1553,20** | **2299,00** |

(8) Данъкът за специализирани строителни машини (бетоновози, бетон-помпи и други), автокранове, други специални автомобили, без тролейбусите, е в размер от **77,00** лв.

(9) Данъкът за автокранове с товароподемност над 40 тона е в размер **165,00** лв.

(10) Данъкът за трактори е в размери, както следва:

1. от 11 kW до 18 kW включително - **8,80** лв.

2. над 18 kW до 37 kW включително - **11,00** лв.

3. над 37 kW - **16,50** лв.

(11) Данъкът за други самоходни машини е в размер **41,50лв.**

(12) Данъкът за шейни и четириколесни превозни средства, определени в чл. 4 на Регламент (ЕС) № 168/2013, е в размер **63,25** лв.

(13) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

|  |  |  |  |  |
| --- | --- | --- | --- | --- |
| **Брой оси на моторно превозно средство** | **Допустима максимална маса** | | **Данък (в лева)** | |
| **равна или**  **повече от** | **по-малка от** | **задвижваща ос/оси с**  **пневматично или с**  **окачване, прието за**  **еквивалентно на**  **пневматичното** | **други системи за**  **окачване на**  **задвижващата**  **ос/оси** |
| А) с две оси | 12 | 13 | **40,70** | **81,40** |
|  | 13 | 14 | **81,40** | **223,30** |
|  | 14 | 15 | **223,30** | **315,70** |
|  | 15 | - | **315,70** | **711,70** |
| Б) с три оси | 15 | 17 | **81,40** | **140,80** |
|  | 17 | 19 | **140,80** | **289,30** |
|  | 19 | 21 | **289,30** | **375,10** |
|  | 21 | 23 | **375,10** | **576,40** |
|  | 23 | - | **576,40** | **896,50** |
| В) с четири оси | 23 | 25 | **375,10** | **380,60** |
|  | 25 | 27 | **380,60** | **592,90** |
|  | 27 | 29 | **592,90** | **940,50** |
|  | 29 | - | **940,50** | **1394,80** |

**§4.** чл. 42 и чл. 43 придобиват следния вид, както следва:

**чл. 42.** Данъкът за плавателните средства е в размер, както следва:

1. за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер **1,38** лв. за всеки започнат бруто тон;

2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер **1,38** лв. за всеки започнат бруто тон до 40 бруто тона включително и в размер **0,14** лв. за всеки започнат бруто тон над 40 бруто тона;

3. за един джет - в размер **137,50** лв.

4. за ветроходни и моторни яхти - в размер **27,50** лв. за всеки започнат бруто тон;

5. за скутери - в размер **3,72** лв. за киловат;

6. за влекачи и тласкачи - в размер **0,20** лв. за киловат;

7. за речни несамоходни плавателни съдове - в размер **0,69** лв. за тон максимална товароносимост.

**чл. 43.** Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети - **27,50** лв. за всеки започнат тон максимално летателно тегло;

2. за параплан - **16,50** лв.

3. за делтаплан - **16,50** лв.

4. за мотоделтаплан - **27,50** лв.

5. за свободен балон - **41,25** лв.

6. за планер **-41,25** лв.

**§5**. (нов, приет с Решение № ............г. Протокол № .............) В заключителните разпоредби към Наредба за изменение и допълнение на Наредба № 5 за определяне размера на местните данъци в Община Ябланица се създава **нов § 14** със следния текст:

„**§ 14** Наредбата за изменение и допълнение на Наредба № 5 за определяне размера на местните данъци в Община Ябланица е приета с Решение № .........., взето с Протокол № …. на ОбС Ябланица. Изменението и допълнението влиза в сила от 01.01.2025 г.“

**ВНОСИТЕЛ:**

**инж. НАЙДЕН НАЙДЕНОВ /п/**

*Кмет на община Ябланица*

съгласувал:

адв. Ивелина Нинова /п/

*юрист на община*

изготвил:

инж. Ваня Иванова /п/

*директор дирекция СА*

**МОТИВИ**

**към проекта на Наредба за изменение и допълнение на Наредба № 5 за определяне размера на местните данъци**

На основание чл. 21, ал. 2 от Закона за местното самоуправление и местната администрация, чл. 26, ал. 3 и ал. 4 от Закона за нормативните актове и във връзка с чл. 77 от Административнопроцесуалния кодекс, предоставяме на вниманието на всички заинтересовани страни–физически и юридически лица за разглеждане, обсъждане, представяне на становища, предложения и възражения проект на Наредба за изменение и допълнение на Наредба № 5 за определяне размера на местните данъци. В съответствие с разпоредбите на чл. 28, ал. 2 от Закона за нормативните актове, към проекта на Наредбата прилагаме, както следва:

**1. Причини, налагащи приемането на изменението и допълнението на подзаконовия нормативен акт:**

Общината, като основна административно-териториална единица, със своя собственост и бюджет, има задължението да се грижи за прилежащата й обществена инфраструктура, като за целта трябва да разполага с необходимите финансови средства.

Местната власт има редица отговорности и задължения, а именно:

-Развитие на общината, като привлекателна среда за живеене;

-Развитие на инфраструктурата - техническа инфраструктура - основен и текущ ремонт

на уличната и общинска пътна мрежа, водоснабдяване и канализация, благоустрояване на населените места, уличното осветление и неговата поддръжка, озеленяване и други;

-Подобряване на материалната база в образователните, здравни и социални заведения;

-Осигуряване на устойчива градска среда и други.

Основен източник за финансиране на горепосочените отговорности и задължения са приходите от данък върху недвижимите имоти (ДНИ) и данъка върху превозните средства (ДПС).

Общинска администрация гр. Ябланица извърши преглед на Наредбата за определянето на местните данъци, приета с Решение № 41/19.02.2008 г. на ОбС-Ябланица. До настоящия момент **размерите за определяне на данъка върху недвижимите имоти не е променян от 2017 г., а на данъка върху превозните средства** **не е** **променян от 2019 г., но разходите за предоставянето на публичните услуги на** **населението нарастват.**

Отчитайки нарастването на инфлацията (38.89% спрямо 2016 г.), която пряко влияе на повишаване на разходите, нарастването на минималната работна заплата, която от 01.01.2025 г. става 1 077 лв.(ръст от 156,43% спрямо 2016 г.), интензивно променящите се нужди за подобряване на средата в населените места и различни други фактори, които ежедневно променят икономическата обстановка в страната, налагат да се предприемат мерки за увеличаване на собствените приходи на общината.

**Справка за повишението на  
инфлационния индекс за периода 2016 -  
2024 г.**

|  |  |
| --- | --- |
| **Години** | **Индекс на**  **потребителските цени - годишно %** |
| **2016** | **0,09** |
| **2017** | **2,76** |
| **2018** | **2,67** |
| **2019** | **3,41** |
| **2020** | **0,14** |
| **2021** | **7,75** |
| **2022** | **16,88** |
| **2023** | **4,75** |
| **2024(до**  **момента)** | **0,44** |
| **Общо**  **увеличение** | **38,89** |

|  |  |  |  |
| --- | --- | --- | --- |
| **Години** | **Размер на МРЗ в лв.** | **Увеличение**  **в лв.** | **Увеличение в % (спрямо 2016 г.)** |
| **2016** | 420,00 | 0 | 0,00 |
| **2017** | 460,00 | 40,00 | 9,52 |
| **2018** | 510,00 | 50,00 | 21,43 |
| **2019** | 560,00 | 50,00 | 33,33 |
| **2020** | 610,00 | 50,00 | 45,24 |
| **2021** | 650,00 | 40,00 | 54,76 |
| **2022** | 710,00 | 60,00 | 69,05 |
| **2023** | 780,00 | 70,00 | 85,71 |
| **2024** | 933,00 | 153,00 | 122,14 |
| **Общо**  **увеличение** |  | **513,00** | **122,14** |
| **2025** | **1077,00** | **657,00** | **156,43** |

**Справка за увеличение на минималната работна заплата  
за периода 2016 - 2025 г.**

След направен анализ от експертите в отдел „Местни приходи” и дадената законова възможност, предлагат увеличаване на размерите за определяне на ДНИ и на ДПС, което ще доведе до повишаване на собствените приходи и ще позволи на общината да подобрява условията на живот в населените места.

**ОБОСНОВКА**

**ЗА НЕОБХОДИМОСТТА ОТ ПРОМЯНА РАЗМЕРА НА ДАНЪКА ВЪРХУ НЕДВИЖИМИТЕ ИМОТИ**

Съгласно разпоредбата на чл. 22 от Закона за местни данъци и такси, общинският съвет определя с наредба размера на данъка в граници **от 0,1 до 4,5** на хиляда върху данъчната оценка на недвижимия имот. **От 2017 г. размера на данъка върху недвижимите имоти в общината е 2,75 на хиляда върху данъчната оценка на недвижимия имот.**

Следва да се има предвид, че Закона за местните данъци и такси регламентира редица преференции, чрез освобождаване или ползване на облекчения от данък върху недвижимите имоти на категории имоти и задължени лица, разписани в чл. 10, ал. 4; чл. 24, ал. 1; чл. 25, ал. 1 и чл. 28, ал. 2 от ЗМДТ.

Всички тези преференции утежняват бюджета на общината, тъй като не получава приход от тяхното съществуване и ползване, но поддържа със собствените си приходи цялата инфраструктура на територията.

Във връзка с изложеното и след извършен анализ върху възможностите за увеличение размера на промила за ДНИ, предлагаме промила за облагане с данък върху недвижимите имоти на физическите и юридически лица да бъде увеличен с 0,75 на хиляда, **т.е.** **от 2,75** **‰ на 3,5 ‰.**

Изразено в табличен вид стойностите приемат следното изражение:

|  |  |  |  |  |  |  |
| --- | --- | --- | --- | --- | --- | --- |
| Вид имот | Данъчна  основа  /Данъчна  оценка/ | Промил | **ОБЛОГ**  **ДНИ**  **2024 г**. | **Промил**  **2025 г.** | **ОБЛОГ**  **ДНИ**  **2025г.** | Увеличение на облога |
| За всички  недвижими имоти | 68 829 968 | **2,75 ‰** | 189 282 | **3,5 ‰** | 240 905 | 51 623 |

*Изчисленията са направени на база облога за ДНИ към 15.11.2024 г.*

При предлаганото **увеличение от 0,75 промил** за всички недвижими имоти на територията на община Ябланица, облога ще се увеличи с **51 623** лв. В сравнение със средногодишната събираемост за предходните години от около 75-80 %, очакваните допълнителни приходи ще са в размер на **41 290** лв.

Един от факторите, който пряко влияе върху размера от този вид данък е категорията на населените места в общината.

Информация за категорията на населените места в общината:

|  |  |
| --- | --- |
| **Категория на населените места в общината** | |
| Категория 4 | Ябланица |
| Категория 5 | Брестница, Златна Панега |
| Категория 6 | Добревци |
| Категория 7 | Орешене, Батулци, Малък извор, Голяма Брестница |
| Категория 8 | Дъбравата |

Коефициентът за населеното място участва във формирането на данъчната оценка. Данъчната основа, върху която се начислява промила за ДНИ е изключително ниска и дължимия данък е в малък размер.

**Примери** за размера на ДНИ за 2025 г. спрямо 2024 г., **при увеличение на промилите от 2,75 ‰ на 3,5 ‰:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Имот** | **Данъчна оценка** | **Промил**  **2024 г.** | **ДНИ**  **2024 г.** | **Промил**  **2025 г.** | **ДНИ**  **2025 г.** | **Увеличение**  **за годината** | **Увеличение за месеца** |
| Незастроен имот с площ от 1006 кв.м. с. Брестница | 3850 | 2,75 ‰ | 10,59 | 3,5 ‰ | 13,48 | **2,89** | **0,24** |
| Застроен имот с площ от 1089 кв.м. с 2 жилищни сгради с. Златна Панега | 3558,90 | 2,75 ‰ | 9,79 | 3,5 ‰ | 12,46 | **2,67** | **1,04** |
| Апартамент с ЗП 75.44 кв.м. гр. Ябланица/  ж.к. „Младост“/ | 2714,70 | 2,75 ‰ | 7,47 | 3,5 ‰ | 9,50 | **2,03** | **0,17** |
| Апартамент с ЗП 125.12 кв.м. гр. Ябланица/  ж.к. „Изток“/ | 5175,90 | 2,75 ‰ | 14,23 | 3,5 ‰ | 18,12 | **3,89** | **0,32** |

Считаме, че увеличението на промила от 2,75 ‰ на 3,5 ‰за ДНИ е социално поносимо с оглед повишаването на минималната работна заплата и ще доведе и до увеличаване на приходите в общината, с които да задоволим нарастващите нужди на гражданите.

**ОБОСНОВКА ЗА НЕОБХОДИМОСТТА ОТ ПРОМЯНА РАЗМЕРА НА ДАНЪК ВЪРХУ ПРЕВОЗНИТЕ СРЕДСТВА**

Друг приходоизточник в бюджета на общината е данък върху превозните средства. Режимът на облагане с данък върху превозните средства е регламентиран в чл. 52 - 61 от Закона за местните данъци и такси.

В община Ябланица последните промени на размера на данъка върху превозните средства са направени с Решение на ОбС Ябланица № 450/29.01.2019г. Приетите с решенията ставки, в сила от 01.01.2019г., са в границите, определени в Закона за местните данъци и такси и **до момента не са променяни**.

**Изискванията на гражданите и фирмите за подобряване на инфраструктурата в града и населените места се покриват от постъпленията от данъка върху превозните средства, а това може да стане чрез повишаване размера на данъка.**

След направени справки, извършени подробни анализи на приходите и задълженията за минали години от данък върху превозните средства, отчитане на инфлационните процеси, както и отчитане на нарастването в пъти на минималната работна заплата за страната, през последните години */представени са данни в табличен вид по-горе/* и предвид обстоятелството, че размера на данък върху превозните средства в Община Ябланица не е променян от 2019 г., е необходимо да бъде извършена актуализация на действащата в общината нормативна уредба.

С изменение в Закона за местни данъци и такси ДВ, бр. 98 от 27.11.2018 г., в сила от 01.01.2019 г., съгласно чл. 55, ал.1 от ЗМДТ, за леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен.

1. **имущественият компонент** се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила.
2. **екологичният компонент** се определя от общинския съвет в зависимост от екологичната категория на автомобила. Същият е свързан с екологичните характеристики на автомобила и представлява коригиращ коефициент, които отразява екологичната категория на автомобила, свързана с европейските стандарти за изгорели газове.

Въведени са данъчни облекчения за собствениците на автомобили, които съответстват на високите екологични стандарти и утежнения за тези, които не съответстват на такива и замърсяват околната среда повече.

В настоящото предложение за приемане на Наредба за изменение и допълнение на Наредбата за определяне на местните данъци за леки и товарни автомобили с технически допустима максимална маса не повече от 3,5 т, се предлага изменение на имуществения компонент - увеличение на данъка върху превозните средства с 10% **само в частта от стойността на данъка в зависимост от мощността** на двигателя. Не са предвидени промени в коригиращите коефициенти за година на производство и екологична категория. Към настоящия момент в общината, **екологичния компонент е със най-ниските стойности в границите определени в ЗМДТ.**

Съгласно чл. 55, ал.1, т.1 от ЗМДТ, частта от стойността на данъка в зависимост от мощността на двигателя е в следните граници:

а) до 55 kW включително - от 0,34 до 1,20 лв. за 1 kW;

б) над 55 kW до 74 kW включително - от 0,54 до 1,62 лв. за 1 kW;

в) над 74 kW до 110 kW включително - от 1,10 до 3,30 лв. за 1 kW;

г) над 110 kW до 150 kW включително - от 1,23 до 3,69 лв. за 1 kW;

д) над 150 kW до 245 kW включително - от 1,60 до 4,80 лв. за 1 kW;

е) над 245 kW - от 2,10 до 6,30 лв. за 1 kW;

**Пример:**

**При 10% увеличение на приетите до сега в Наредбата ставки.**

|  |  |  |  |  |  |  |  |
| --- | --- | --- | --- | --- | --- | --- | --- |
| Граници в ЗМДТ | Мощност в kW | **Ставка за KW**  **2024 г.** | Данък в лв.  2024 г. | **Ставка с 10% увеличение за KW** | Данък  в лв.  2025г. | **Увеличение**  **в лв.** | **за месец** |
| от 0,34 до 1,20 лв.  за 1 kW | 55 kW | 0,45 | 24,75 | **0,50** | 27,50 | 2,75 | **0,22** |
| от 0,54 до 1,62 лв.  за 1 kW | 74 kW | 0,59 | 43,66 | **0,65** | 48,10 | 4,44 | **0,37** |
| от 1,10 до 3,30 лв.  за 1 kW | 110 kW | 1,15 | 126,50 | **1,26** | 138,60 | 12,10 | **1,00** |
| от 1,23 до 3,69 лв.  за 1 kW | 150 kW | 1,30 | 195,00 | **1,43** | 214,50 | 19,50 | **1,62** |
| от 1,60 до 4,80 лв.  за 1 kW | 200 kW | 1,60 | 320,00 | **1,76** | 352,00 | 32,00 | **2,66** |
| от 2,10 до 6,30 лв.  за 1 kW | 250 kW | 2,10 | 525,00 | **2,31** | 577,50 | 52,50 | **4,37** |

В общината са регистрирани действащи леки автомобили приблизително 3260 броя. През 2024 г. облога на леките автомобили е около 249 607 лв., като при увеличение с 10% за 2025 г., се очаква през 2025 г. увеличение на облога от леките моторни превозни средства с **24 691 лв**.

За сравнение към момента действащи ставки, в тази група, в различни общини:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Киловати** | **Тетевен** | **Ловеч** | **Правец** | **Троян** | **Угърчин** | **Луковит** | **Ябланица** | **Етрополе** |
| до 55 kW  включително | 0,50 | 0,34 | 0,50 | 0,34 | 0,41 | 0,34 | **0,45** | 0,42 |
| над 55 kW до 74 kW  включително | 0,55 | 0,54 | 0,65 | 0,54 | 0,65 | 0,54 | **0,59** | 0,60 |
| над 74 kW до 110 kW  включително | 1,15 | 1,10 | 1,20 | 1,10 | 1,32 | 1,10 | **1,15** | 1,10 |
| над 110 kW до 150 kW  включително | 1,30 | 1,23 | 1,50 | 1,23 | 1,48 | 1,23 | **1,28** | 1,50 |
| над 150 kW до 245 kW  включително | 1,60 | 1,60 | 1,80 | 1,60 | 1,92 | 1,60 | **1,60** | 1,80 |
| над 245 kW | 2,10 | 2,10 | 2,30 | 2,10 | 2,52 | 2,10 | **2,10** | 2,30 |

В настоящото предложение за приемане на Наредба за изменение и допълнение на Наредбата за определяне на местните данъци, освен за леки и товарни автомобили с технически допустима максимална маса не повече от 3,5 т, се предлага **10 процентно увеличение** на данъка и на останалите видове превозни средства:

-ремаркета на леки и товарни автомобили с технически допустима максимална маса не повече от 3,5 т;

-мотопеди и мотоциклети:

-триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък "Регламент (ЕС) № 168/2013", на базата на общото тегло;

-автобуси;

-товарен автомобил с технически допустима максимална маса над 3,5 т, но не повече от 12 т;

-седлови влекач и влекач за ремарке в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача;

-специализирани строителни машини (бетоновози, бетон-помпи и други), автокранове и други специални автомобили, без тролейбусите;

-автокранове с товароподемност над 40 тона;

-трактори;

-други самоходни машини;

-моторни шейни и четириколесни превозни средства, определени в чл. 4 от Регламент (ЕС) № 168/2013;

-товарни автомобили с допустима максимална маса над 12 тона в зависимост от допустимата максимална маса, от броя на осите и вида на окачването;

-малките кораби по чл. 34, ал. 2 от Кодекса на търговското корабоплаване, без яхтите, джетовете и другите плавателни средства за спорт, туризъм и развлечение;

-големите кораби по чл. 34, ал. 3 от Кодекса на търговското корабоплаване, без яхтите и другите плавателни средства за спорт, туризъм и развлечение, влекачите и тласкачите;

-джетовете;

-ветроходните и моторните яхти и другите плавателни средства за спорт, туризъм и развлечение;

-влекачите и тласкачите;

-речните несамоходни плавателни съдове;

-гражданските въздухоплавателни средства.

**Пример:**

**При 10% увеличение на приетите до сега в Наредбата ставки за различни видове ПС.**

|  |  |  |  |  |  |  |
| --- | --- | --- | --- | --- | --- | --- |
| **Вид превозно средство** | **Предложени граници в ЗМДТ** | **Ставка в**  **лв.**  **приета в**  **Наредба** | **Годишен данък в**  **лв. за**  **2024г.** | **Годишен данък в**  **лв. за**  **2025г.** | **Увеличение**  **за годината**  **в лв.** | **Увеличение**  **за месец в**  **лв.** |
| товарно ремарке | от 5 до 15 лв. | 7 | 7 | 7,70 | **0,70** | **0,06** |
| къмпинг ремарке | от 10 до 30 лв. | 13 | 13 | 14,30 | **1,30** | **0,11** |
| Мотопеди | от 10 до 30 лв. | 13 | 13 | 14,30 | **1,30** | **0,11** |
| мотоциклети: |  | | | | | |
| до 125 куб. см. включително | от 12 до 36 лв. | 16 | 16 | 17,60 | **1,60** | **0,13** |
| над 125 до 250 куб.см. включително | от 25 до 75 лв. | 33,00 | 33,00 | 36,30 | **3,30** | **0,28** |
| над 250 до 350 куб.см. включително | от 35 до 105 лв. | 43,00 | 43,00 | 47,30 | **4,30** | **0,36** |
| над 350 до 490 куб.см. включително | от 50 до 150 лв. | 65,00 | 65,00 | 71,50 | **6,50** | **0,54** |
| над 490 до 750 куб.см. включително | от 75 до 225 лв. | 98,00 | 98,00 | 107,80 | **9,80** | **0,82** |
| над 750 куб.см. | от 100 до 300 лв. | 130,00 | 130,00 | 143,00 | **13,00** | **1,08** |
| автобуси: |  | | | | | |
| до 22 места, вкл. мястото на водача | от 50 до 150 лв. | 65,00 | 65,00 | 71,50 | **6,50** | **0,54** |
| над 22 места, вкл. мястото на водача | от 100 до 300 лв. | 130,00 | 130,00 | 143,00 | **13,00** | **1,08** |

По справка в общината, регистрираните превозни средства, без леки и товарни автомобили с технически допустима максимална маса не повече от 3,5 т, са около **463 броя**. Облогът на тези превозни средства, през 2024 г. е към **60 853** лв. При 10% увеличение за 2025г. облогът ще нарасне с **6 085** лв.

Очакваното увеличение на облога за 2025 г., от **всички превозни средства**, регистрирани в Община Ябланица, при 10 % увеличение се очаква да бъде увеличен с **30 776 лв. При средногодишна събираемост от ДПС от 70 %, очакваните приходи в общината ще нараснат с около 21 543 лв.**

**Събираемостта на този вид данък се гарантира от факта, че превозните средства без платен данък не могат да бъдат предмет на сделки, не могат да минат на годишен технически преглед, което гарантира и изправността на автомобилите. ДПС също е данък, който е лесно прогнозируем и събираем.**

**2. Цел на изменението и допълнението на наредбата:**

Целите, които се поставят с изменението на Наредба за определяне размера на местните данъци са осигуряването на съответствие между наредбата и Закона за местни данъци и такси към настоящият момент. Освен това с промяната на наредбата ще се постигне повишаване приходите в бюджета на Община Ябланица.

**3. Финансови средства, необходими за прилагането на наредбата:**

Прилагането на текстове на Наредба за изменение и допълнение на Наредба № 5 за определяне размера на местните данъци не е свързано с разходване на допълнителни финансови средства от бюджета на Общината.

**4. Очаквани резултати:**

Очакваните резултати след изменение на наредбата за определяне размера на местните данъци са:

-актуална нормативна база свързана с местните данъци;

-повишаване приходите в общинския бюджет, вследствие на което откриване на по- широки възможности за развитие на инфраструктурата.

**5. Анализ за съответствие с правото на Европейския съюз:**

Проектът на Наредба за изменение и допълнение на Наредба 5 за определяне размера на местните данъци не противоречи и на правото на Европейския съюз. Този проект е в съответствие със Закона за местните данъци и такси. Не противоречи и на други нормативни актове от по-висша степен, приети от законодателната и изпълнителната власт в Република България.

**ВНОСИТЕЛ:**

**инж. НАЙДЕН НАЙДЕНОВ /п/**

*Кмет на община Ябланица*